Ericu950/Stoicheia-meter-silver huggingface dataset:
αὐτὰρ ὃ τοξευτῇσι τίθει ἰόεντα σίδηρον
ἱστὸν δἔστησεν νηὸς κυανοπρῴροιο
τηλοῦ ἐπὶ ψαμάθοις ἐκ δὲ τρήρωνα πέλειαν
λεπτῇ μηρίνθῳ δῆσεν ποδός ἧς ἄρ ἀνώγει
τοξεύειν ὃς μέν κε βάλῃ τρήρωνα πέλειαν
ὃς δέ κε μηρίνθοιο τύχῃ ὄρνιθος ἁμαρτών
ἥσσων γὰρ δὴ κεῖνος ὃ δοἴσεται ἡμιπέλεκκα
ὣς ἔφατ ὦρτο δἔπειτα βίη Τεύκροιο ἄνακτος
ἂν δἄρα Μηριόνης θεράπων ἐῢς Ἰδομενῆος
κλήρους δἐν κυνέῃ χαλκήρεϊ πάλλον ἑλόντες
Τεῦκρος δὲ πρῶτος κλήρῳ λάχεν αὐτίκα δἰὸν
ἧκεν ἐπικρατέως οὐδ ἠπείλησεν ἄνακτι
ὄρνιθος μὲν ἅμαρτε μέγηρε γάρ οἱ τό γἈπόλλων
αὐτὰρ ὃ μήρινθον βάλε πὰρ πόδα τῇ δέδετ ὄρνις
ἀντικρὺ δἀπὸ μήρινθον τάμε πικρὸς ὀϊστός
ἣ μὲν ἔπειτ ἤϊξε πρὸς οὐρανόν ἣ δὲ παρείθη
μήρινθος ποτὶ γαῖαν ἀτὰρ κελάδησαν Ἀχαιοί
σπερχόμενος δἄρα Μηριόνης ἐξείρυσε χειρὸς
τόξον ἀτὰρ δὴ ὀϊστὸν ἔχεν πάλαι ὡς ἴθυνεν
αὐτίκα δἠπείλησεν ἑκηβόλῳ Ἀπόλλωνι
ὕψι δὑπὸ νεφέων εἶδε τρήρωνα πέλειαν
τῇ ῥὅ γε δινεύουσαν ὑπὸ πτέρυγος βάλε μέσσην
ἀντικρὺ δὲ διῆλθε βέλος τὸ μὲν ἂψ ἐπὶ γαίῃ
πρόσθεν Μηριόναο πάγη ποδός αὐτὰρ ἣ ὄρνις
ἱστῷ ἐφεζομένη νηὸς κυανοπρῴροιο
αὐχέν ἀπεκρέμασεν σὺν δὲ πτερὰ πυκνὰ λίασθεν
ὠκὺς δἐκ μελέων θυμὸς πτάτο τῆλε δἀπ αὐτοῦ
Τεῦκρος δἡμιπέλεκκα φέρεν κοίλας ἐπὶ νῆας
κὰδ δὲ λέβητ ἄπυρον βοὸς ἄξιον ἀνθεμόεντα
θῆκ ἐς ἀγῶνα φέρων καί ῥἥμονες ἄνδρες ἀνέσταν
ἂν μὲν ἄρ Ἀτρεΐδης εὐρὺ κρείων Ἀγαμέμνων
τοῖσι δὲ καὶ μετέειπε ποδάρκης δῖος Ἀχιλλεύς
Ἀτρεΐδη ἴδμεν γὰρ ὅσον προβέβηκας ἁπάντων
ἠδ ὅσσον δυνάμει τε καὶ ἥμασιν ἔπλευ ἄριστος
ἀλλὰ σὺ μὲν τόδ ἄεθλον ἔχων κοίλας ἐπὶ νῆας
ἔρχευ ἀτὰρ δόρυ Μηριόνῃ ἥρωϊ πόρωμεν
εἰ σύ γε σῷ θυμῷ ἐθέλοις κέλομαι γὰρ ἔγωγε
ὣς ἔφατ οὐδ ἀπίθησεν ἄναξ ἀνδρῶν Ἀγαμέμνων
δῶκε δὲ Μηριόνῃ δόρυ χάλκεον αὐτὰρ ὅ γἥρως
Ταλθυβίῳ κήρυκι δίδου περικαλλὲς ἄεθλον
Ζηνὸς ἔοι τί κεν ἄλλο παρὰ σπονδῇσιν ἀείδειν
Πηλαγόνων ἐλατῆρα δικασπόλον οὐρανίδῃσι
πῶς καί μιν Δικταῖον ἀείσομεν ἠὲ Λυκαῖον
ἐν δοιῇ μάλα θυμός ἐπεὶ γένος ἀμφήριστον
Ζεῦ σὲ μὲν Ἰδαίοισιν ἐν οὔρεσί φασι γενέσθαι
Ζεῦ σὲ δἐν Ἀρκαδίῃ πότεροι πάτερ ἐψεύσαντο
Κρῆτες ἀεὶ ψεῦσται καὶ γὰρ τάφον ὦ ἄνα σεῖο
Κρῆτες ἐτεκτήναντο σὺ δοὐ θάνες ἐσσὶ γὰρ αἰεί
ἐν δέ σε Παρρασίῃ Ῥείη τέκεν ἧχι μάλιστα
ἔσκεν ὄρος θάμνοισι περισκεπές ἔνθεν ὁ χῶρος
ἱερός οὐδέ τί μιν κεχρημένον Εἰλειθυίης
ἑρπετὸν οὐδὲ γυνὴ ἐπιμίσγεται ἀλλά ἑ Ῥείης
ἔνθα σἐπεὶ μήτηρ μεγάλων ἀπεθήκατο κόλπων
αὐτίκα δίζητο ῥόον ὕδατος ᾧ κε τόκοιο
λύματα χυτλώσαιτο τεὸν δἐνὶ χρῶτα λοέσσαι
Λάδων ἀλλ οὔπω μέγας ἔρρεεν οὐδ Ἐρύμανθος
λευκότατος ποταμῶν ἔτι δἄβροχος ἦεν ἅπασα
Ἀρκαδίη μέλλεν δὲ μάλ εὔυδρος καλέεσθαι
αὖτις ἐπεὶ τημόσδε Ῥέη ὅτ ἐλύσατο μίτρην
ἦ πολλὰς ἐφύπερθε σαρωνίδας ὑγρὸς Ἰάων
ἤειρεν πολλὰς δὲ Μέλας ὤκχησεν ἁμάξας
πολλὰ δὲ Καρνίωνος ἄνω διεροῦ περ ἐόντος
ἰλυοὺς ἐβάλοντο κινώπετα νίσσετο δἀνὴρ
πεζὸς ὑπὲρ Κρᾶθίν τε πολύστιόν τε Μετώπην
διψαλέος τὸ δὲ πολλὸν ὕδωρ ὑπὸ ποσσὶν ἔκειτο
καί ῥὑπ ἀμηχανίης σχομένη φάτο πότνια Ῥείη
Γαῖα φίλη τέκε καὶ σύ τεαὶ δὠδῖνες ἐλαφραί
εἶπε καὶ ἀντανύσασα θεὴ μέγαν ὑψόθι πῆχυν
πλῆξεν ὄρος σκήπτρῳ τὸ δέ οἱ δίχα πουλὺ διέστη
ἐκ δἔχεεν μέγα χεῦμα τόθι χρόα φαιδρύνασα
ὦνα τεὸν σπείρωσε Νέδῃ δέ σε δῶκε κομίζειν
κευθμὸν ἔσω Κρηταῖον ἵνα κρύφα παιδεύοιο
πρωτίστῃ γενεῇ μετά γε Στύγα τε Φιλύρην τε
οὐδ ἁλίην ἀπέτεισε θεὴ χάριν ἀλλὰ τὸ χεῦμα
κεῖνο Νέδην ὀνόμηνε τὸ μέν ποθι πουλὺ κατ αὐτὸ
Καυκώνων πτολίεθρον ὃ Λέπρειον πεφάτισται
υἱωνοὶ πίνουσι Λυκαονίης ἄρκτοιο
εὖτε Θενὰς ἀπέλειπεν ἐπὶ Κνωσοῖο φέρουσα
τουτάκι τοι πέσε δαῖμον ἄπ ὀμφαλός ἔνθεν ἐκεῖνο
ὀμφάλιον μετέπειτα πέδον καλέουσι Κύδωνες
Ζεῦ σὲ δὲ Κυρβάντων ἑτάραι προσεπηχύναντο
Δικταῖαι Μελίαι σὲ δἐκοίμισεν Ἀδρήστεια
λίκνῳ ἐνὶ χρυσέῳ δὺ δἐθήσαο πίονα μαζὸν
αἰγὸς Ἀμαλθείης ἐπὶ σὲ γλυκὺ κηρίον ἔβρως
γέντο γὰρ ἐξαπιναῖα Πανακρίδος ἔργα μελίσσης
Ἰδαίοις ἐν ὄρεσσι τά τε κλείουσι Πάνακρα
οὖλα δὲ Κούρητές σε περὶ πρύλιν ὠρχήσαντο
τεύχεα πεπλήγοντες ἵνα Κρόνος οὔασιν ἠχὴν
ἀσπίδος εἰσαΐοι καὶ μή σεο κουρίζοντος
καλὰ μὲν ἠέξευ καλὰ δἔτραφες οὐράνιε Ζεῦ
ὀξὺ δἀνήβησας ταχινοὶ δέ τοι ἦλθον ἴουλοι
ἀλλ ἔτι παιδνὸς ἐὼν ἐφράσσαο πάντα τέλεια
οὐρανὸν οὐκ ἐμέγηραν ἔχειν ἐπιδαίσιον οἶκον
δηναιοὶ δοὐ πάμπαν ἀληθέες ἦσαν ἀοιδοί
φάντο πάλον Κρονίδῃσι διάτριχα δώματα νεῖμαι
ὃς μάλα μὴ νενίηλος ἐπ ἰσαίῃ γὰρ ἔοικε
πήλασθαι τὰ δὲ τόσσον ὅσον διὰ πλεῖστον ἔχουσι
ψευδοίμην ἀίοντος ἅ κεν πεπίθοιεν ἀκουήν
οὔ σε θεῶν ἐσσῆνα πάλοι θέσαν ἔργα δὲ χειρῶν
σή τε βίη τό τε κάρτος ὃ καὶ πέλας εἵσαο δίφρου
θήκαο δοἰωνῶν μέγ ὑπείροχον ἀγγελιώτην
σῶν τεράων ἅ τἐμοῖσι φίλοις ἐνδέξια φαίνοις
εἵλεο δαἰζηῶν ὅ τι φέρτατον οὐ σύ γε νηῶν
ἐμπεράμους οὐκ ἄνδρα σακέσπαλον οὐ μὲν ἀοιδόν
ἀλλὰ τὰ μὲν μακάρεσσιν ὀλίζοσιν αὖθι παρῆκας
ἄλλα μέλειν ἑτέροισι σὺ δἐξέλεο πτολιάρχους
αὐτούς ὧν ὑπὸ χεῖρα γεωμόρος ὧν ἴδρις αἰχμῆς
ὧν ἐρέτης ὧν πάντα τί δοὐ κρατέοντος ὑπ ἰοχύν
αὐτίκα χαλκῆας μὲν ὑδείομεν Ἡφαίστοιο
τευχηστὰς δἌρηος ἐπακτῆρας δὲ Χιτώνης
Ἀρτέμιδος Φοίβου δὲ λύρης εὖ εἰδότας οἴμους
ἐκ δὲ Διὸς βασιλῆες ἐπεὶ Διὸς οὐδὲν ἀνάκτων
θειότερον τῶ καί σφε τεὴν ἐκρίναο λάξιν
δῶκας δὲ πτολίεθρα φυλασσέμεν ἵζεο δαὐτὸς
ἄκρῃσ ἐν πολίεσσιν ἐπόψιος οἵ τε δίκῃσι
λαὸν ὑπὸ σκολιῇσ οἵ τἔμπαλιν ἰθύνουσιν
ἐν δὲ ῥυηφενίην ἔβαλές σφισιν ἐν δἅλις ὄλβον
πᾶσι μέν οὐ μάλα δἶσον ἔοικε δὲ τεκμήρασθαι
ἡμετέρῳ μεδέοντι περιπρὸ γὰρ εὐρὺ βέβηκεν
ἑσπέριος κεῖνός γε τελεῖ τά κεν ἦρι νοήσῃ
ἑσπέριος τὰ μέγιστα τὰ μείονα δεὖτε νοήσῃ
οἱ δὲ τὰ μὲν πλειῶνι τὰ δοὐχ ἑνί τῶν δἀπὸ πάμπαν
αὐτὸς ἄνην ἐκόλουσας ἐνέκλασσας δὲ μενοινήν
χαῖρε μέγα Κρονίδη πανυπέρτατε δῶτορ ἐάων
δῶτορ ἀπημονίης τεὰ δἔργματα τίς κεν ἀείδοι
οὐ γένετ οὐκ ἔσται τίς κεν Διὸς ἔργματ ἀείσαι
χαῖρε πάτερ χαῖρ αὖθι δίδου δἀρετήν τἄφενός τε
οὔτ ἀρετῆς ἄτερ ὄλβος ἐπίσταται ἄνδρας ἀέξειν
οὔτ ἀρετὴ ἀφένοιο δίδου δἀρετήν τε καὶ ὄλβον
οἷον ὁ τὠπόλλωνος ἐσείσατο δάφνινος ὅρπηξ
οἷα δὅλον τὸ μέλαθρον ἑκάς ἑκὰς ὅστις ἀλιτρός
καὶ δή που τὰ θύρετρα καλῷ ποδὶ Φοῖβος ἀράσσει
οὐχ ὁράᾳς ἐπένευσεν ὁ Δήλιος ἡδύ τι φοῖνιξ
ἐξαπίνης ὁ δὲ κύκνος ἐν ἠέρι καλὸν ἀείδει
αὐτοὶ νῦν κατοχῆες ἀνακλίνεσθε πυλάων
αὐταὶ δὲ κληῖδες ὁ γὰρ θεὸς οὐκέτι μακρήν
οἱ δὲ νέοι μολπήν τε καὶ ἐς χορὸν ἐντύνεσθε
ὡπόλλων οὐ παντὶ φαείνεται ἀλλ ὅ τις ἐσθλός
ὅς μιν ἴδῃ μέγας οὗτος ὃς οὐκ ἴδε λιτὸς ἐκεῖνος
ὀψόμεθ ὦ Ἑκάεργε καὶ ἐσσόμεθ οὔποτε λιτοί
μήτε σιωπηλὴν κίθαριν μήτ ἄψοφον ἴχνος
τοῦ Φοίβου τοὺς παῖδας ἔχειν ἐπιδημήσαντος
εἰ τελέειν μέλλουσι γάμον πολιήν τε κερεῖσθαι
ἑστήξειν δὲ τὸ τεῖχος ἐπ ἀρχαίοισι θεμέθλοις
ἠγασάμην τοὺς παῖδας ἐπεὶ χέλυς οὐκέτ ἀεργός
εὐφημεῖτ ἀίοντες ἐπ Ἀπόλλωνος ἀοιδῇ
εὐφημεῖ καὶ πόντος ὅτε κλείουσιν ἀοιδοὶ
ἢ κίθαριν ἢ τόξα Λυκωρέος ἔντεα Φοίβου
οὐδὲ Θέτις Ἀχιλῆα κινύρεται αἴλινα μήτηρ
ὁππόθ ἱὴ παιῆον ἱὴ παιῆον ἀκούσῃ
καὶ μὲν ὁ δακρυόεις ἀναβάλλεται ἄλγεα πέτρος
ὅστις ἐνὶ Φρυγίῃ διερὸς λίθος ἐστήρικται
μάρμαρον ἀντὶ γυναικὸς ὀιζυρόν τι χανούσης
ἱὴ ἱὴ φθέγγεσθε κακὸν μακάρεσσιν ἐρίζειν
τὸν χορὸν ὡπόλλων ὅ τι οἱ κατὰ θυμὸν ἀείδει
τιμήσει δύναται γάρ ἐπεὶ Διὶ δεξιὸς ἧσται
οὐδ ὁ χορὸς τὸν Φοῖβον ἐφ ἓν μόνον ἦμαρ ἀείσει
ἔστι γὰρ εὔυμνος τίς ἂν οὐ ῥέα Φοῖβον ἀείδοι
χρύσεα τὠπόλλωνι τό τ ἐνδυτὸν ἥ τἐπιπορπὶς
ἥ τε λύρη τό τἄεμμα τὸ Λύκτιον ἥ τε φαρέτρη
χρύσεα καὶ τὰ πέδιλα πολύχρυσος γὰρ Ἀπόλλων
καὶ δὲ πολυκτέανος Πυθῶνί κε τεκμήραιο
καὶ μὲν ἀεὶ καλὸς καὶ ἀεὶ νέος οὔποτε Θοίβου
θηλείῃσ οὐδ ὅσσον ἐπὶ χνόος ἦλθε παρειαῖς
αἱ δὲ κόμαι θυόεντα πέδῳ λείβουσιν ἔλαια
οὐ λίπος Ἀπόλλωνος ἀποστάζουσιν ἔθειραι
ἀλλ αὐτὴν πανάκειαν ἐν ἄστεϊ δᾧ κεν ἐκεῖναι
πρῶκες ἔραζε πέσωσιν ἀκήρια πάντ ἐγένοντο
τέχνῃ δἀμφιλαφὴς οὔ τις τόσον ὅσσον Ἀπόλλων
κεῖνος ὀιστευτὴν ἔλαχ ἀνέρα κεῖνος ἀοιδὸν
Φοίβῳ γὰρ καὶ τόξον ἐπιτρέπεται καὶ ἀοιδή
κείνου δὲ θριαὶ καὶ μάντιες ἐκ δέ νυ Φοίβου
ἰητροὶ δεδάασιν ἀνάβλησιν θανάτοιο
Φοῖβον καὶ Νόμιον κικλήσκομεν ἐξέτι κείνου
ἐξότ ἐπ Ἀμφρυσσῷ ζευγίτιδας ἔτρεφεν ἵππους
ῥεῖά κε βουβόσιον τελέθοι πλέον οὐδέ κεν αἶγες
δεύοιντο βρεφέων ἐπιμηλάδες ᾗδιν Ἀπόλλων
βοσκομένῃσ ὀφθαλμὸν ἐπήγαγεν οὐδ ἀγάλακτες
οἴιες οὐδ ἄκυθοι πᾶσαι δέ κεν εἶεν ὕπαρνοι
ἡ δέ κε μουνοτόκος διδυμητόκος αἶψα γένοιτο
Φοίβῳ δἑσπόμενοι πόλιας διεμετρήσαντο
ἄνθρωποι Φοῖβος γὰρ ἀεὶ πολίεσσι φιληδεῖ
κτιζομένῃσ αὐτὸς δὲ θεμείλια Φοῖβος ὑφαίνει
τετραέτης τὰ πρῶτα θεμείλια Φοῖβος ἔπηξε
καλῇ ἐν Ὀρτυγίῃ περιηγέος ἐγγύθι λίμνης
Ἄρτεμις ἀγρώσσουσα καρήατα συνεχὲς αἰγῶν
Κυνθιάδων φορέεσκεν ὁ δἔπλεκε βωμὸν Ἀπόλλων
δείματο μὲν κεράεσσιν ἐδέθλια πῆξε δὲ βωμὸν
ἐκ κεράων κεραοὺς δὲ πέριξ ὑπεβάλλετο τοίχους
ὧδ ἔμαθεν τὰ πρῶτα θεμείλια Φοῖβος ἐγείρειν
Φοῖβος καὶ βαθύγειον ἐμὴν πόλιν ἔφρασε Βάττῳ
καὶ Λιβύην ἐσιόντι κόραξ ἡγήσατο λαῷ
δεξιὸς οἰκιστῆρι καὶ ὤμοσε τείχεα δώσειν
ἡμετέροις βασιλεῦσιν ἀεὶ δεὔορκος Ἀπόλλων
ὤπολλον πολλοί σε Βοηδρόμιον καλέουσι
πολλοὶ δὲ Κλάριον πάντη δέ τοι οὔνομα πουλύ
δεύτερον αὖ Θήρη τρίτατόν γε μὲν ἄστυ Κυρήνης
ἐκ μέν σε Σπάρτης ἕκτον γένος Οἰδιπόδαο
ἤγαγε Θηραίην ἐς ἀπόκτισιν ἐκ δέ σε Θήρης
οὖλος Ἀριστοτέλης Ἀσβυστίδι πάρθετο γαίῃ
θῆκε τελεσφορίην ἐπετήσιον ᾗ ἐνὶ πολλοὶ
ὑστάτιον πίπτουσιν ἐπ ἰσχίον ὦ ἄνα ταῦροι
ἱὴ ἱὴ Καρνεῖε πολύλλιτε σεῖο δὲ βωμοὶ
ἄνθεα μὲν φορέουσιν ἐν εἴαρι τόσσα περ Ὧραι
ποικίλ ἀγινεῦσι ζεφύρου πνείοντος ἐέρσην
χείματι δὲ κρόκον ἡδύν ἀεὶ δέ τοι ἀέναον πῦρ
οὐδέ ποτε χθιζὸν περιβόσκεται ἄνθρακα τέφρη
ἦ ῥἐχάρη μέγα Φοῖβος ὅτε ζωστῆρες Ἐνυοῦς
ἀνέρες ὠρχήσαντο μετὰ ξανθῇσι Λιβύσσαις
τέθμιαι εὖτέ σφιν Καρνειάδες ἤλυθον ὧραι
οἱ δοὔπω πηγῇσι Κύρης ἐδύναντο πελάσσαι
Δωριέες πυκινὴν δὲ νάπαις Ἄζιλιν ἔναιον
τοὺς μὲν ἄναξ ἴδεν αὐτός ἑῇ δἐπεδείξατο νύμφῃ
στὰς ἐπὶ Μυρτούσσης κερατώδεος ἧχι λέοντα
Ὑψηὶς κατέπεφνε βοῶν σίνιν Εὐρυπύλοιο
οὐ κείνου χορὸν εἶδε θεώτερον ἄλλον Ἀπόλλων
οὐδὲ πόλει τόσ ἔνειμεν ὀφέλσιμα τόσσα Κυρήνῃ
μνωόμενος προτέρης ἁρπακτύος οὐδὲ μὲν αὐτοὶ
Βαττιάδαι Φοίβοιο πλέον θεὸν ἄλλον ἔτεισαν
ἱὴ ἱὴ παιῆον ἀκούομεν οὕνεκα τοῦτο
Δελφός τοι πρώτιστον ἐφύμνιον εὕρετο λαός
Πυθώ τοι κατιόντι συνήντετο δαιμόνιος θήρ
αἰνὸς ὄφις τὸν μὲν σὺ κατήναρες ἄλλον ἐπ ἄλλῳ
βάλλων ὠκὺν ὀιστόν ἐπηύτησε δὲ λαός
ἱὴ ἱὴ παιῆον ἵει βέλος εὐθύ σε μήτηρ
γείνατ ἀοσσητῦρα τὸ δἐξέτι κεῖθεν ἀείδῃ
ὁ Φθόνος Ἀπόλλωνος ἐπ οὔατα λάθριος εἶπεν
οὐκ ἄγαμαι τὸν ἀοιδὸν ὃς οὐδ ὅσα πόντος ἀείδει
τὸν Φθόνον ὡπόλλων ποδί τἤλασεν ὧδέ τἔειπεν
Ἀσσυρίου ποταμοῖο μέγας ῥόος ἀλλὰ τὰ πολλὰ
λύματα γῆς καὶ πολλὸν ἐφ ὕδατι συρφετὸν ἕλκει
Δηοῖ δοὐκ ἀπὸ παντὸς ὕδωρ φορέουσι Μέλισσαι
χαῖρε ἄναξ ὁ δὲ Μῶμος ἵν ὁ Φθόνος ἔνθα νέοιτο
Ἄρτεμιν οὐ γὰρ ἐλαφρὸν ἀειδόντεσσι λαθέσθαἰ
ὑμνέομεν τῇ τόξα λαγωβολίαι τε μέλονται
καὶ χορὸς ἀμφιλαφὴς καὶ ἐν οὔρεσιν ἑψιάασθαι
ἄρχμενοι ὡς ὅτε πατρὸς ἐφεζομένη γονάτεσσι
παῖς ἔτι κουρίζουσα τάδε προσέειπε γονῆα
δός μοι παρθενίην αἰώνιον ἄππα φυλάσσειν
καὶ πολυωνυμίην ἵνα μή μοι Φοῖβος ἐρίζῃ
δὸς δἰοὺς καὶ τόξα ἔα πάτερ οὔ σε Φαρέτρην
αὐτίκα τεχνήσονται ἐμοὶ δεὐκαμπὲς ἄεμμα
ἀλλὰ φαεσφορίην τε καὶ ἐς γόνυ μέχρι χιτῶνα
ζώννυσθαι λεγνωτόν ἵν ἄγρια θηρία καίνω
δὸς δέ μοι ἑξήκοντα χορίτιδας Ὠκεανίνας
πάσας εἰνέτεας πάσας ἔτι παῖδας ἀμίτρους
δὸς δέ μοι ἀμφιπόλους Ἀμνισίδας εἴκοσι νύμφας
αἵ τέ μοι ἐνδρομίδας τε καὶ ὁππότε μηκέτι λύγκας
μήτ ἐλάφους βάλλοιμι θοοὺς κύνας εὖ κομέοιεν
δὸς δέ μοι οὔρεα πάντα πόλιν δέ μοι ἥντινα νεῖμον
ἥντινα λῇς σπαρνὸν γὰρ ὅτ Ἄρτεμις ἄστυ κάτεισιν
οὔρεσιν οἰκήσω πόλεσιν δἐπιμείξομαι ἀνδρῶν
μοῦνον ὅτ ἐξείῃσιν ὑπ ὠδίνεσσι γυναῖκες
τειρόμεναι καλέουσι βοηθόον ᾗσί με Μοῖραι
γεινομένην τὸ πρῶτον ἐπεκλήρωσαν ἀρήγειν
ὅττι με καὶ τίκτουσα καὶ οὐκ ἤλγησε φέρουσα
μήτηρ ἀλλ ἀμογητὶ φίλων ἀπεθήκατο γυίων
ὣς ἡ παῖς εἰποῦσα γενειάδος ἤθελε πατρὸς
ἅψασθαι πολλὰς δὲ μάτην ἐτανὐσσατο χεῖρας
μέχρις ἵνα ψαύσειε πατὴρ δἐπένευσε γελάσσας
φῆ δὲ καταρρέζων ὅτε μοι τοιαῦτα θέαιναι
χωομένης ἀλέγοιμι φέρευ τέκος ὅσσ ἐθελημὸς
αἰτίζεις καὶ δἄλλα πατὴρ ἔτι μείζονα δώσει
τρὶς δέκα τοι πτολίεθρα καὶ οὐχ ἕνα πύργον ὀπάσσω
τρὶς δέκα τοι πτολίεθρα τὰ μὴ θεὸν ἄλλον ἀέξειν
εἴσεται ἀλλὰ μόνην σὲ καὶ Ἀρτέμιδος καλέεσθαι
πολλὰς δὲ ξυνῇ πόλιας διαμετρήσασθαι
μεσσόγεως νήσους τε καὶ ἐν πάσῃσιν ἔσονται
Ἀρτέμιδος βωμοί τε καὶ ἄλσεα καὶ μὲν ἀγυιαῖς
ἔσσῃ καὶ λιμένεσσιν ἐπίσκοπος ὣς ὁ μὲν εἰπὼν
μῦθον ἐπεκρήηνε καρήατι βαῖνε δὲ κούρη
λευκὸν ἐπὶ Κρηταῖον ὄρος κεκομημένον ὕλῃ
ἔνθεν ἐπ Ὠκεανόν πολέας δἐπελέξατο νύμφας
χαῖρε δὲ Καίρατος ποταμὸς μέγα χαῖρε δὲ Τηθύς
οὕνεκα θυγατέρας Λητωίδι πέμπον ἀμορβούς
αὖθι δὲ Κύκλωπας μετεκίαθε τοὺς μὲν ἔτετμε
ἑσταότας περὶ μύδρον ἐπείγετο γὰρ μέγα ἔργον
ἱππείην τετύκοντο Ποσειδάωνι ποτίστρην
αἱ νύμφαι δἔδδεισαν ὅπως ἴδον αἰνὰ πέλωρα
πρηόσιν Ὀσσαίοισιν ἐοικότα πᾶσι δὑπ ὀφρὺν
φάεα μουνόγληνα σάκει ἴσα τετραβοείῳ
δεινὸν ὑπογλαύσσοντα καὶ ὁππότε δοῦπον ἄκουσαν
ἄκμονος ἠχήσαντος ἐπὶ μέγα πουλύ τἄημα
φυσάων αὐτῶν τε βαρὺν στόνον αὖε γὰρ Αἴτνη
αὖε δὲ Τρινακίη Σικανῶν ἕδος αὖε δὲ γείτων
εὖθ οἵ γε ῥαιστῆρας ἀειράμενοι ὑπὲρ ὤμων
ἢ χαλκὸν ζείοντα καμινόθεν ἠὲ σίδηρον
ἀμβολαδὶς τετυπόντες ἐπὶ μέγα μοχθήσειαν
τῶ σφέας οὐκ ἐτάλασσαν ἀκηδέες Ὠκεανῖναι
οὔτ ἄντην ἰδέειν οὔτε κτύπον οὔασι δέχθαι
οὐ νέμεσις κείνους γε καὶ αἱ μάλα μηκέτι τυτθαὶ
οὐδέποτ ἀφρικτὶ μακάρων ὁρόωσι θύγατρες
ἀλλ ὅτε κουράων τις ἀπειθέα μητέρι τεύχοι
μήτηρ μὲν Κύκλωπας ἑῇ ἐπὶ παιδὶ καλιστρεῖ
Ἄργην ἢ Στερόπην ὁ δὲ δώματος ἐκ μυχάτοιο
ἔρχεται Ἑρμείης σποδιῇ κεχρημένος αἰθῇ
αὐτίκα τὴν κούρην μορμύσσεται ἡ δὲ τεκούσης
δύνει ἔσω κόλπους θεμένη ἐπὶ φάεσι χεῖρας
κοῦρα σὺ δὲ προτέρω περ ἔτι τριέτηρος ἐοῦσα
εὖτ ἔμολεν Λητώ σε μετ ἀγκαλίδεσσι φέρουσα
Ἡφαίστου καλέοντος ὅπως ὀπτήρια δοίη
στήθεος ἐκ μεγάλου λασίης ἐδράξαο χαίτης
ὤλοψας δὲ βίηφι τὸ δἄτριχον εἰσέτι καὶ νῦν
μεσσάτιον στέρνοιο μένει μέρος ὡς ὅτε κόρσην
φωτὸς ἐνιδρυθεῖσα κόμην ἐπενείματ ἀλώπηξ
τῶ μάλα θαρσαλέη σφε τάδε προσελέξαο τῆμος
Κύκλωπες κἠμοί τι Κυδώνιον εἰ δἄγε τόξον
ἠδ ἰοὺς κοίλην τε κατακληῖδα βελέμνων
αἰ δέ κἐγὼ τόξοις μονιὸν δάκος ἤ τι πέλωρον
θηρίον ἀγρεύσω τὸ δέ κεν Κύκλωπες ἔδοιεν
ἔννεπες οἱ δἐτέλεσσαν ἄφαρ δὡπλίσσαο δαῖμον
Ἀρκαδικὴν ἔπι Πανός ὁ δὲ κρέα λυγκὸς ἔταμνε
Μαιναλίης ἵνα οἱ τοκάδες κύνες εἶδαρ ἔδοιεν
τὶν δὁ γενειήτης δύο μὲν κύνας ἥμισυ πηγοὺς
τρεῖς δὲ παρουαίους ἕνα δαἰόλον οἵ ῥα λέοντας
αὐτοὺς αὖ ἐρύοντες ὅτε δράξαιντο δεράων
εἷλκον ἔτι ζώοντας ἐπ αὐλίον ἑπτὰ δἔδωκε
θάσσονας αὐράων Κυνοσουρίδας αἵ ῥα διῶξαι
ὤκισται νεβρούς τε καὶ οὐ μύοντα λαγωόν
καὶ κοίτην ἐλάφοιο καὶ ὕστριχος ἔνθα καλιαὶ
σημῆναι καὶ ζορκὸς ἐπ ἴχνιον ἡγήσασθαι
σκαιρούσας ἐλάφους μέγα τι χρέος αἱ μὲν ἑπ ὄχθῃς
αἰὲν ἐβουκολέοντο μελαμψήφιδος Ἀναύρου
μάσσονες ἢ ταῦροι κεράων δἀπελάμπετο χρυσός
ἐξαπίνης δἔταφές τε καὶ ὃν ποτὶ θυμὸν ἔειπες
τοῦτό κεν Ἀρτέμιδος πρωτάγριον ἄξιον εἴη
πέντ ἔσαν αἱ πᾶσαι πίσυρας δἕλες ὦκα θέουσα
νόσφι κυνοδρομίης ἵνα τοι θοὸν ἅρμα φέρωσι
τὴν δὲ μίαν Κελάδοντος ὑπὲρ ποταμοῖο φυγοῦσαν
ὕστερον ὄφρα γένοιτο πάγος Κερύνειος ἔδεκτο
Ἄρτεμι Παρθενίη Τιτυοκτόνε χρύσεα μέν τοι
ἔντεα καὶ ζώνη χρύσεον δἐζεύξαο δίφρον
ἐν δἐβάλευ χρύσεια θεή κεμάδεσσι χαλινά
ποῦ δέ σε τὸ πρῶτον κερόεις ὄχος ἤρξατ ἀείρειν
ἔρχεται ἀχλαίνοισι δυσαέα κρυμὸν ἄγουσα
ποῦ δἔταμες πεύκην ἀπὸ δὲ φλογὸς ἥψαο ποίης
Μυσῷ ἐν Οὐλύμπῳ φάεος δἐνέηκας ἀυτμὴν
ἀσβέστου τό ῥα πατρὸς ἀποστάζουσι κεραυνοί
ποσσάκι δἀργυρέοιο θεή πειρήσαο τόξου
πρῶτον ἐπὶ πτελέην τὸ δὲ δεύτερον ἧκας ἐπὶ δρῦν
τὸ τρίτον αὖτ ἐπὶ θῆρα τὸ τέτρατον οὐκέτ ἐπὶ δὴν
ἀλλά μιν εἰς ἀδίκων ἔβαλες πόλιν οἵ τε περὶ σφέας
οἵ τε περὶ ξείνους ἀλιτήμονα πολλά τέλεσκον
σχέτλιοι οἷς τύνη χαλεπὴν ἐμμάξεαι ὀργήν
κτήνεά φιν λοιμὸς καταβόσκεται ἔργα δὲ πάχνη
κείρονται δὲ γέροντες ἐφ υἱάσιν αἱ δὲ γυναῖκες
ἢ βληταὶ θνῄσκουσι λεχωίδες ἠὲ φυγοῦσαι
τίκτουσιν τῶν οὐδὲν ἐπὶ σφυρὸν ὀρθὸν ἀνέστη
οἷς δέ κεν εὐμειδής τε καὶ ἵλαος αὐγάσσηαι
κείνοις εὖ μὲν ἄρουρα φέρει στάχυν εὖ δὲ γενέθλη
τετραπόδων εὖ δὄλβος ἀέξεται οὐδ ἐπὶ σῆμα
ἔρχονται πλὴν εὖτε πολυχρόνιόν τι φέρωσιν
οὐδὲ διχοστασίη τρώει γένος ἥ τε καὶ εὖ περ
οἴκους ἑστηῶτας ἐσίνατο ταὶ δὲ θυωρὸν
εἰνάτερες γαλόῳ τε μίαν περὶ δίφρα τίθενται
πότνια τῶν εἴη μὲν ἐμοὶ φίλος ὅστις ἀληθής
εἴην δαὐτός ἄνασσα μέλοι δέ μοι αἰὲν ἀοιδή
τῇ ἔνι μὲν Λητοῦς γάμος ἔσσεται ἐν δὲ σὺ πολλή
ἐν δὲ καὶ Ἀπόλλων ἐν δοἵ σεο πάντες ἄεθλοι
ἐν δὲ κύνες καὶ τόξα καὶ ἄντυγες αἵ τέ σε ῥεῖα
θηητὴν φορέουσιν ὅτ ἐς Διὸς οἶκον ἐλαύνεις
ἔνθα τοι ἀντιόωντες ἐνὶ προμολῇσι δέχονται
ὅπλα μὲν Ἑρμείης Ἀκακήσιος αὐτὰρ Ἀπόλλων
θηρίον ὅττι φέρῃσθα πάροιθέ γέ πρίν περ ἱκέσθαι
καρτερὸν Ἀλκεΐδην νῦν δοὐκέτι τοῦτον ἄεθλον
Φοῖβος ἔχει τοῖος γὰρ ἀεὶ Τιρύνθιος ἄκμων
νεῖαι πῖον ἔδεσμα θεοὶ δἐπὶ πάντες ἐκείνῳ
ἄλληκτον γελόωσι μάλιστα δὲ πενθερὴ αὐτή
ταῦρον ὅτ ἐκ δίφροιο μάλα μέγαν ἢ ὅ γε χλούνην
κάπρον ὀπισθιδίοιο φέροι ποδὸς ἀσπαίροντα
κερδαλέῳ μύθῳ σε θεή μάλα τῷδε πινύσκει
βάλλε κακοὺς ἐπὶ θῆρας ἵνα θνητοί σε βοηθὸν
ὡς ἐμὲ κικλήσκωσιν ἔα πρόκας ἠδὲ λαγωοὺς
οὔρεα βόσκεσθαι τί δέ κεν πρόκες ἠδὲ λαγωοὶ
ῥέξειαν σύες ἔργα σύες φυτὰ λυμαίνονται
καὶ βόες ἀνθρώποισι κακὸν μέγα βάλλ ἐπὶ καὶ τούς
ὣς ἔνεπεν ταχινὸς δὲ μέγαν περὶ θῆρα πονεῖτο
παύσατ ἀδηφαγίης ἔτι οἱ πάρα νηδὺς ἐκείνη
τῇ ποτ ἀροτριόωντι συνήντετο Θειοδάμαντι
σοὶ δἈμνισιάδες μὲν ὑπὸ ζεύγληφι λυθείσας
ψήχουσιν κεμάδας παρὰ δέ σφισι πουλὺ νέμεσθαι
Ἥρης ἐκ λειμῶνος ἀμησάμεναι φορέουσιν
ὠκύθοον τριπέτηλον ὃ καὶ Διὸς ἵπποι ἔδονσιν
ἐν καὶ χρυσείας ὑποληνίδας ἐπλήσαντο
ὕδατος ὄφρ ἐλάφοισι ποτὸν θυμάρμενον εἴη
πάντες ὁμῶς καλέουσι σὺ δἈπόλλωνι παρίζεις
ἡνίκα δαἱ νύμφαι σε χορῷ ἔνι κυκλώσονται
ἀγχόθι πηγάων Αἰγυπτίου Ἰνωποῖο
ἢ ἵνα δαῖμον Ἀλὰς Ἀραφηνίδας οἰκήσονσα
ἦλθες ἀπὸ Σκυθίης ἀπὸ δεἴπαο τέθμια Ταύρων
μὴ νειὸν τημοῦτος ἐμαὶ βόες εἵνεκα μισθοῦ
τετράγυον τέμνοιεν ὑπ ἀλλοτρίῳ ἀροτῆρι
ἦ γάρ κεν γυιαί τε καὶ αὐχένα κεκμηυῖαι
κόπρον ἔπι προγένοιντο καὶ εἰ Στυμφαιίδες εἶεν
εἰναετιζόμεναι κεραελκέες αἳ μέγ ἄρισται
τέμνειν ὦλκα βαθεῖαν ἐπεὶ θεὸς οὔποτ ἐκεῖνον
ἦλθε παρ Ἠέλιος καλὸν χορόν ἀλλὰ θεῆται
δίφρον ἐπιστήσας τὰ δὲ φάεα μηκύνονται
τίς δέ νύ τοι νήσων ποῖον δὄρος εὔαδε πλεῖστον
φίλαο καὶ ποίας ἡρωίδας ἔσχες ἑταίρας
εἰπέ θεή σὺ μὲν ἄμμιν ἐγὼ δἑτέροισιν ἀείσω
νήσων μὲν Δολίχη πολίων δέ τοι εὔαδε Πέργη
Τηύγετον δὀρέων λιμένες γε μὲν Εὐρίποιο
ἔξοχα δἀλλάων Γορτυνίδα φίλαο νύμφην
ἐλλοφόνον Βριτόμαρτιν ἐύσκοπον ἧς ποτε Μίνως
πτοιηθεὶς ὑπ ἔρωτι κατέδραμεν οὔρεα Κρήτης
ἡ δὁτὲ μὲν λασίῃσιν ὑπὸ δρυσὶ κρύπτετο νύμφη
ἄλλοτε δεἱαμενῇσιν ὁ δἐννέα μῆνας ἐφοίτα
παίπαλά τε κρημνούς τε καὶ οὐκ ἀνέπαυσε διωκτύν
μέσφ ὅτε μαρπτομένη καὶ δὴ σχεδὸν ἥλατο πόντον
πρηόνος ἐξ ὑπάτοιο καὶ ἔνθορεν εἰς ἁλιήων
δίκτυα τά σφ ἐσάωσαν ὅθεν μετέπειτα Κύδωνες
νύμφην μὲν Δίκτυναν ὄρος δὅθεν ἥλατο νύμφη
Δικταῖον καλέουσιν ἀνεστήσαντο δὲ βωμοὺς
ἱερά τε ῥέζουσι τὸ δὲ στέφος ἤματι κείνῳ
ἢ πίτυς ἢ σχῖνος μύρτοιο δὲ χεῖρες ἄθικτοι
δὴ τότε γὰρ πέπλοισιν ἐνέσχετο μύρσινος ὄζος
τῆς κούρης ὅτ ἔφευγεν ὅθεν μέγα χώσατο μύρτῳ
Οὖπι ἄνασσ εὐῶπι φαεσφόρε καὶ δὲ σὲ κείνγς
Κρηταέες καλέουσιν ἐπωνυμίην ἀπὸ νύμφης
καὶ μὴν Κυρήνην ἑταρίσσαο τῇ ποτ ἔδωκας
αὐτὴ θηρητῆρε δύω κύνε τοῖς ἔνι κούρη
Ὑψηὶς παρὰ τύμβον Ἰώλκιον ἔμμορ ἀέθλου
πότνια σὴν ὁμόθηρον ἐθήκαο καὶ δὲ σὲ φασὶ
καλὴν Ἀντίκλειαν ἴσον φαέεσσι φιλῆσαι
αἳ πρῶται θοὰ τόξα καὶ ἀμφ ὤμοισι φαρέτρας
ἰοδόκους ἐφόρησαν ἀσίλλωτοι δέ φιν ὦμοι
δεξιτεροὶ καὶ γυμνὸς ἀεὶ παρεφαίνετο μαζός
ᾔνησας δἔτι πάγχυ ποδορρώρην Ἀταλάντην
κούρην Ἰασίοιο συοκτόνον Ἀρκασίδαο
καί ἑ κυνηλασίην τε καὶ εὐστοχίην ἐδίδαξας
οὔ μιν ἐπίκλητοι Καλυδωνίου ἀγρευτῆρες
Ἀρκαδίην εἰσῆλθεν ἔχει δἔτι θηρὸς ὀδόντας
οὐδὲ μὲν Ὑλαῖόν τε καὶ ἄφρονα Ῥοῖκον ἔολπα
τοξότιν οὐ γάρ σφιν λαγόνες συνεπιψεύσονται
τάων Μαιναλίη νᾶεν φόνῳ ἀκρώρεια
πότνια πουλυμέλαθρε πολύπτολι χαῖρε Χιτώνη
Μιλήτῳ ἐπίδημε σὲ γὰρ ποιήσατο Νηλεὺς
ἡγεμόνην ὅτε νηυσὶν ἀνήγετο Κεκροπίηθεν
Χησιὰς Ἰμβρασίη πρωτόθρονε σοὶ δἈγαμέμνων
πηδάλιον νηὸς σφετέρης ἐγκάτθετο νηῷ
μείλιον ἀπλοΐης ὅτε οἱ κατέδησας ἀήτας
Τευκρῶν ἡνίκα νῆες Ἀχαιίδες ἄστεα κήδειν
ἔπλεον ἀμφ Ἑλένῃ Ῥαμνουσίδι θυμωθεῖσαι
ἦ μέν τοι Προῖτός γε δύω ἐκαθίσσατο νηούς
ἄλλον μὲν Κορίης ὅτι οἱ συνελέξαο κούρας
οὔρεα πλαζομένας Ἀζήνια τὸν δἐνὶ Λούσοις
ἡμέρῃ οὕνεκα θυμὸν ἀπ ἄγριον εἵλεο παίδων
σοὶ καὶ Ἀμαζονίδες πολέμου ἐπιθυμήτειραι
ἔν ποτε παρραλίῃ Ἐφέσῳ βρέτας ἱδρύσαντο
φηγῷ ὑπὸ πρέμεῳ τέλεσεν δέ τοι ἱερὸν Ἱππώ
αὐταὶ δΟὖπι ἄνασσα περὶ πρύλιν ὠρχήσαντο
πρῶτα μὲν ἐν σακέεσσιν ἐνόπλιον αὖθι δὲ κύκλῳ
στησάμεναι χορὸν εὐρύν ὑπήεισαν δὲ λίγειαι
λεπταλέον σύριγγες ἵνα ῥήσσωσιν ὁμαρτῇ
οὐ γάρ πω νέβρεια δι ὀστέα τετρήναντο
ἔργον Ἀθηναίης ἐλάφῳ κακόν ἔδραμε δἠχὼ
Σάρδιας ἔς τε νομὸν Βερεκύνθιον αἱ δὲ πόδεσσιν
οὖλα κατεκροτάλιζον ἐπεψόφεον δὲ φαρέτραι
κεῖνο δέ τοι μετέπειτα περὶ βρέτας εὐρὺ θέμειλον
οὐδ ἀφνειότερον ῥέα κεν Πυθῶνα παρέλθοι
τῶ ῥα καὶ ἠλαίνων ἀλαπαξέμεν ἠπείλησε
Λύγδαμις ὑβριστής ἐπὶ δὲ στρατὸν ἱππημολγῶν
ἤγαγε Κιμμερίων ψαμάθῳ ἴσον οἵ ῥα παρ αὐτὸν
κεκλιμένοι ναίουσι βοὸς πόρον Ἰναχιώνης
οὔτ αὐτὸς Σκυθίηνδε παλιμπετὲς οὔτε τις ἄλλος
ὅσσων ἐν λειμῶνι Καϋστρίῳ ἔσταν ἅμαξαι
νοστήσειν Ἐφέσου γὰρ ἀεὶ τεὰ τόξα πρόκειται
πότνια Μουνιχίη λιμενοσκόπε χαῖρε Φεραίη
μή τις ἀτιμήσῃ τὴν Ἄρτεμιν οὐδὲ γὰρ Οἰνεῖ
βωμὸν ἀτιμήσαντι καλοὶ πόλιν ἦλθον ἀγῶνες
μηδ ἐλαφηβολίην μηδ εὐστοχίην ἐριδαίνειν
οὐδὲ γὰρ Ἀτρεΐδης ὀλίγῳ ἔπι κόμπασε μισθῷ
μηδέ τινα μνᾶσθαι τὴν παρθένον οὐδὲ γὰρ Ὦτος
οὐδὲ μὲν Ὠαρίων ἀγαθὸν γάμον ἐμνήστευσαν
μηδὲ χορὸν φεύγειν ἐνιαύσιον οὐδὲ γὰρ Ἱππὼ
ἀκλαυτεὶ περὶ βωμὸν ἀπείπατο κυκλώσασθαι
χαῖρε μέγα κρείουσα καὶ εὐάντησον ἀοιδῇ
τὴν ἱερήν ὦ θυμέ τίνα χρόνον ἢ πότ ἀείσεις
δῆλον Ἀπόλλωνος κουροτρόφον ἦ μὲν ἅπασαι
Κυκλάδες αἳ νήσων ἱερώταται εἰν ἁλὶ κεῖνται
εὔυμνοι δῆλος δἐθέλει τὰ πρῶτα φέρεσθαι
ὡς Μοῦσαι τὸν ἀοιδὸν ὃ μὴ Πίμπλειαν ἀείσῃ
ἔχθουσιν τὼς Φοῖβος ὅτις Δήλοιο λάθηται
Δήλῳ νῦν οἴμης ἀποδάσσομαι ὡς ἂν Ἀπόλλων
Κύνθιος αἰνήσῃ με φίλης ἀλέγοντα τιθήνης
κείνγ δἠνεμόεσσα καὶ ἄτροπος οἷά θἁλιπλὴξ
πόντῳ ἐνεστήρικται ὁ δἀμφί ἑ πουλύς ἑλίσσων
Ἰκαρίου πολλὴν ἀπομάσσεται ὕδατος ἄχνην
τῶ σφε καὶ ἰχθυβολῆες ἁλίπλοοι ἐννάσσαντο
ἀλλά οἱ οὐ νεμεσητὸν ἐνὶ πρώτῃσι λέγεσθαι
ὀππότ ἐς Ὠκεανόν τε καὶ ἐς Τιτηνίδα Τηθὺν
νῆσοι ἀολλίζονται ἀεὶ δἔξαρχος ὁδεύει
ἡ δὄπιθεν Φοίνισσα μετ ἴχνια Κύρνος ὀπηδεῖ
οὐκ ὀνοτὴ καὶ Μάκρις Ἀβαντιὰς Ἐλλοπιήων
Σαρδώ θἱμερόεσσα καὶ ἣν ἐπενήξατο Κύπρις
ἐξ ὕδατος τὰ πρῶτα σαοῖ δέ μιν ἀντ ἐπιβάθρων
κεῖναι μὲν πύργοισι περισκεπέεσσιν ἐρυμναί
δῆλος δἈπόλλωνι τί δὲ στιβαρώτερον ἕρκος
τείχεα μὲν καὶ λᾶες ὑπαὶ ῥιπῆς κε πέσοιεν
Στρυμονίου βορέαο θεὸς δἀεὶ ἀστυφέλικτος
Δῆλε φίλη τοῖός σε βοηθόος ἀμφιβέβηκεν
εἰ δὲ λίην πολέες σε περιτροχόωσιν ἀοιδαί
ποίῃ ἐνιπλέξω σε τί τοι θυμῆρες ἀκοῦσαι
ἢ ὡς τὰ πρώτιστα μέγας θεὸς οὔρεα θείνων
ἄορι τριγλώχινι τό οἱ Τελχῖνες ἔτευξαν
νήσους εἰναλίας εἰργάζετο νέρθε δὲ πάσας
ἐκ νεάτων ὤχλισσε καὶ εἰσεκύλισε θαλάσσῃ
καὶ τὰς μὲν κατὰ βυσσόν ἵν ἠπείροιο λάθωνται
πρυμνόθεν ἐρρίζωσε δὲ δοὐκ ἔθλιψεν ἀνάγκη
ἀλλ ἄφετος πελάγεσσιν ἐπέπλεες οὔνομα δἦν σοι
Ἀστερίη τὸ παλαιόν ἐπεὶ βαθὺν ἥλαο τάφρον
οὐρανόθεν φεύγουσα Διὸς γάμον ἀστέρι ἴση
τόφρα μὲν οὔπω σοι χρυσέη ἐπεμίσγετο Λητώ
τόφρα δἔτ Ἀστερίη σὺ καὶ οὐδέπω ἔκλεο Δῆλος
πολλάκι σε Τροιζῆνος ἀπὸ ξανθοῖο πολίχνης
ἐρχόμενοι Ἐφύρηνδε Σαρωνικοῦ ἔνδοθι κόλπου
ναῦται ἐπεσκέψαντο καὶ ἐξ Ἐφύρης ἀνιόντες
οἱ μὲν ἔτ οὐκ ἴδον αὖθι σὺ δὲ στεινοῖο παρ ὀξὺν
ἔδραμες Εὐρίποιο πόρον καναχηδὰ ῥέοντος
Χαλκιδικῆς δαὐτῆμαρ ἀνηναμένη ἁλὸς ὕδωρ
μέσφ ἐς Ἀθηναίων προσενήξαο Σούνιον ἄκρον
ἢ Χίον ἢ νήσοιο διάβροχον ὕδατι μαστὸν
γείτονες Ἀγκαίου Μυκαλησσίδες ἐξείνισσαν
ἡνίκα δἈπόλλωνι γενέθλιον οὖδας ὑπέσχες
τοῦτό τοι ἀντημοιβὸν ἁλίπλοοι οὔνομ ἔθεντο
οὕνεκεν οὐκέτ ἄδηλος ἐπέπλεες ἀλλ ἐνὶ πόντου
κύμασιν Αἰγαίοιο ποδῶν ἐνεθήκαο ῥίζας
οὐδ Ἥρην κοτέουσαν ὑπέτρεσας ἡ μὲν ἁπάσαις
δεινὸν ἐπεβρωμᾶτο λεχωίσιν αἳ Διὶ παῖδας
ἐξέφερον Λητοῖ δὲ διακριδόν οὕνεκα μούνη
Ζηνὶ τεκεῖν ἤμελλε φιλαίτερον Ἄρεος υἷα
τῶ ῥα καὶ αὐτὴ μὲν σκοπιὴν ἔχεν αἰθέρος εἴσω
σπερχομένη μέγα δή τι καὶ οὐ φατόν εἶργε δὲ Λητὼ
τειρομένην ὠδῖσι δύω δέ οἱ εἵατο φρουροὶ
γαῖαν ἐποπτεύοντες ὁ μὲν πέδον ἠπείροιο
θοῦρος Ἄρης ἐφύλασσε σὺν ἔντεσι τὼ δέ οἱ ἵππω
ἑπτάμυχον βορέαο παρὰ σπέος ηὐλίζοντο
ἡ δἐπὶ νησάων ἑτέρη σκοπὸς εὐρειάων
ἧστο κόρη Θαύμαντος ἐπαΐξασα Μίμαντι
ἔνθ οἱ μὲν πολίεσσιν ὅσαις ἐπεβάλλετο Λητὼ
μίμνον ἀπειλητῆρες ἀπετρώπων δὲ δέχεσθαι
φεῦγε μὲν Ἀρκαδίη φεῦγεν δὄρος ἱερὸν Αὔγης
Παρθένιον φεῦγεν δὁ γέρων μετόπισθε Φενειός
φεῦγε δὅλη Πελοπηὶς ὅση παρακέκλιται Ἰσθμῷ
ἔμπλην Αἰγιαλοῦ τε καὶ Ἄργεος οὐ γὰρ ἐκείνας
ἀτραπιτοὺς ἐπάτησεν ἐπεὶ λάχεν Ἴναχον Ἥρη
φεῦγε καὶ Ἀονίη τὸν ἕνα δρόμον αἱ δἐφέποντο
Δίρκη τε Στροφίη τε μελαμψήφιδος ἔχουσαι
Ἰσμηνοῦ χέρα πατρός ὁ δεἵπετο πολλὸν ὄπισθεν
Ἀσωπὸς βαρύγουνος ἐπεὶ πεπάλακτο κεραυνῷ
ἡ δὑποδινηθεῖσα χοροῦ ἀπεπαύσατο νύμφη
αὐτόχθων Μελίη καὶ ὑπόχλοον ἔσχε παρειὴν
ἥλικος ἀσθμαίνουσα περὶ δρυός ὡς ἴδε χαίτην
σειομένην Ἑλικῶνος ἐμαὶ θεαί εἴπατε Μοῦσαι
ἦ ῥἐτεὸν ἐγένοντο τότε δρύες ἡνίκα Νύμφαι
νύμφαι μὲν χαίρουσιν ὅτε δρύας ὄμβρος ἀέξει
νύμφαι δαὖ κλαίουσιν ὅτε δρυσὶν οὐκέτι φύλλα
ταῖς μὲν ἔτ Ἀπόλλων ὑποκόλπιος αἰνὰ χολώθη
φθέγξατο δοὐκ ἀτέλεστον ἀπειλήσας ἐπὶ Θήβῃ
Θήβη τίπτε τάλαινα τὸν αὐτίκα πότμον ἐλέγχεις
μήπω μή μἀέκοντα βιάζεο μαντεύεσθαι
οὐδέ τί πω τέθνηκεν ὄφις μέγας ἀλλ ἔτι κεῖνο
θηρίον αἰνογένειον ἀπὸ Πλειστοῖο καθέρπον
Παρνησὸν νιφόεντα περιστέφει ἐννέα κύκλοις
ἀλλ ἔμπης ἐρέω τι τομώτερον ἢ ἀπὸ δάφνης
φεῦγε πρόσω ταχινός σε κιχήσομαι αἵματι λούσων
τόξον ἐμόν σὺ δὲ τέκνα κακογλώσσοιο γυναικὸς
ἔσσεται εὐαγέων δὲ καὶ εὐαγέεσσι μελοίμην
ὣς ἄρ ἔφη Λητὼ δὲ μετάτροπος αὖτις ἐχώρει
ἀλλ ὅτ Ἀχαιιάδες μιν ἀπηρνήσαντο πόληες
ἐρχομένην Ἑλίκη τε Ποσειδάωνος ἑταίρη
Βοῦρά τε Δεξαμενοῖο βοόστασις Οἰκιάδαο
ἂψ δἐπὶ Θεσσαλίην πόδας ἔτρεπε φεῦγε δἌναυρος
καὶ μεγάλη Λάρισα καὶ αἱ Χειρωνίδες ἄκραι
Ἥρη σοὶ δἔτι τῆμος ἀνηλεὲς ἦτορ ἔκειτο
οὐδὲ κατεκλάσθης τε καὶ ᾤκτισας ἡνίκα πήχεις
ἀμφοτέρους ὀρέγουσα μάτην ἐφθέγξατο τοῖα
Νύμφαι Θεσσαλίδες ποταμοῦ γένος εἴπατε πατρὶ